שלט חוצות בממפיס, טנסי, 2019
כרזה בהשראת התנועה בכנס "קונגרס התקשורת הכאוטית" ה-35 ב-2018
**ציפורים אינן אמיתיות** (באנגלית: **Birds Aren't Real**) היא תאוריית קשר סאטירית שגורסת כי ציפורים הן למעשה רחפנים המופעלים על ידי ממשלת ארצות הברית כדי לרגל אחר אזרחים אמריקאים. העיתונאית רייצ'ל רוברטס תיארה את התנועה כ"בדיחה שאלפי אנשים נמצאים בה".

רקע
---

פיטר מקינדו יצר את תאוריית הקשר בינואר 2017. לאחר שראה מפגינים נגד דונלד טראמפ במצעד הנשים 2017 בממפיס, טנסי, כתב מקינדו "ציפורים אינן אמיתיות" על כרזה ואילתר את התאוריה בקרב מפגיני הנגד כ"בדיחה ספונטנית". סרטון של מקינדו בצעדה הפך לוויראלי, מה שהוליד את התנועה הסאטירית. ב-2017 הוא פרסם בפייסבוק: "יצרתי תנועה סאטירית לפני כמה חודשים, ונראה שאנשים באינסטגרם אוהבים אותה מאוד". מאוחר יותר הוא התנער מהפוסט, ואמר שהוא נכתב על ידי איש צוות שפוטר, ולא הודה עד 2021 שהוא לא באמת מאמין לקונספירציה.

התנועה טוענת כי כל הציפורים בארצות הברית הושמדו על ידי הממשל הפדרלי בין השנים 1959 ל-1971, והוחלפו בכפילים מזל"טים שמשמשים את הממשלה כדי לרגל אחר אזרחים; הפרטים המדויקים של התיאוריות הללו לא תמיד עקביים, בדומה לתיאוריות קשר אחרות. הם טוענים שהציפורים יושבות על קווי חשמל כדי להטעין את עצמן, שהן עושות צרכים על מכוניות בתור אמצעי מעקב, ושנשיא ארצות הברית ג'ון פיצג'רלד קנדי נרצח על ידי הממשלה בשל חוסר הרצון שלו להרוג את כל הציפורים.

תומכים
------

חלק מהתומכים של התנועה הפגינו עם שלטים שציינו "ציפורים אינן אמיתיות" וסיסמאות קשורות. בשנת 2019 הוקם שלט חוצות בממפיס, טנסי, עם כיתוב זה. בשנת 2021 הפגינו מספר תומכים מול מטה שלטוויטר בסן פרנסיסקו בדרישה שהחברה תשנה את סמליל הציפור שלה. לפי ערוץ הטלוויזיה MSNBC בתנועה מאות אלפי חברים.

הופעות בתקשורת
--------------

מקינדו הופיע מספר פעמים בתקשורת והתראיין מספר פעמים לקידום התנועה. ב-2021 הוא הצהיר שהוא עובד במשרה מלאה כדובר התנועה ומרוויח כסף ממכירת מוצרים הקשורים אליה.

בראיון בשנת 2019 ל-WREG-TV, מקינדו אמר שהוא נעלב מהשאלה האם התנועה היא סאטירית, שכן שאלה כזו לא תישאל על הדעה ההפוכה (שציפורים הן אמיתיות). ב-6 בינואר 2022 הקיא מקינדו במהלך ראיון טלוויזיה בשידור חי ב-WGN9 וטען ש"תקשורת ה-Deep state" ניסתה להתנקש בחייו באמצעות קפה מורעל.

בינואר 2022 הופיע מקינדו בתיאור של התנועה למען המגזין Vice, ולמעשה העניק את הראיון הראשון שלו לתקשורת מחוץ לדמות מוביל התנועה. במאי 2022 התראיין מקינדו לתוכנית התחקירים 60 דקות. הוא התחיל את הראיון בתוך הדמות, אך מאוחר יצא ממנה ותיאר את המטרה מאחורי יצירת התנועה הסאטירית: "זה לוקח את המושג הזה של דיסאינפורמציה ובונה מרחב בטוח קטן שאפשר להתאחד בתוכו ולצחוק על זה, במקום לפחד מזה, ולקבל את הטירוף שבכל זה ולהיות קצת יותר נאמן לרגע, בזמן שהכל כל כך מטורף".

קישורים חיצוניים
----------------

ויקישיתוף מדיה וקבצים בנושא **Birds Aren't Real** בוויקישיתוף
* אתר האינטרנט הרשמי של Birds Aren't Real (באנגלית)
* Birds Aren't Real, ברשת החברתית פייסבוק
* Birds Aren't Real, ברשת החברתית אקס (טוויטר)
* Birds Aren't Real, ברשת החברתית אינסטגרם
* Birds Aren't Real, ברשת החברתית טיקטוק
* Birds Aren't Real, סרטונים בערוץ היוטיוב
* "ציפורים אינן אמיתיות": התנועה שכובשת את העולם טוענת שכל הציפורים הוחלפו ברחפני ריגול, באתר וואלה!‏, 15 ביולי 2021
* משה מנס, ‏תפתחו את העיניים: זה רק נדמה לכם כציפורים, מדובר במכשירי ריגול מעופפים, באתר כיכר השבת, 7 בספטמבר 2023
* איל טייב, "If it flies, it spies": תיאורית הקונספירציה על כך שציפורים לא אמיתיות, באתר חדשות 13, 7 בדצמבר 2023

הערות שוליים
------------

1. 1 2 3  טיילור לורנז, ‏Birds Aren’t Real, or Are They? Inside a Gen Z Conspiracy Theory, New York Times, 9 בדצמבר 2021
2. 1 2 3 4 5 6  בת'אניה פאלמה (22 בנובמבר 2021). "What Is the 'Birds Aren't Real' Movement?". *סנופס*. נבדק ב-2024-03-08. `{{cite web}}`:  (עזרה)
3. ↑  אלינור פיק (12 באוקטובר 2021). "Birds aren't real and this man wants the world to know". *New Statesman*. נבדק ב-2024-03-08. `{{cite web}}`:  (עזרה)
4. ↑  זואי ויליאמס, ‏‘The lunacy is getting more intense’: how Birds Aren’t Real took on the conspiracy theorists, Guardian, 14 באפריל 2022
5. ↑  פרננדו אלפונסו (16 בנובמבר 2018). "Are Birds Actually Government-Issued Drones? So Says a New Conspiracy Theory Making Waves (and Money)". *Audubon*. נבדק ב-2024-03-08. `{{cite web}}`:  (עזרה)
6. ↑  אליסה האוזר (2 בנובמבר 2018). "What's Up With Those 'Birds Aren't Real' Posters? They Highlight The Post-Truth Era We Live In, Creator Says". *Block Club Chicago*. נבדק ב-2024-03-08. `{{cite web}}`:  (עזרה)
7. ↑  טיילור לורנז (12 בדצמבר 2021). "How the Birds Aren't Real conspiracy became a 'mass coping mechanism' for Gen Z". *MSNBC*. `{{cite web}}`:  (עזרה)
8. ↑  טום פיש (7 בינואר 2022). "Man vomits live on-air during TV interview: 'I'm so nervous'". *ניוזוויק*. נבדק ב-2024-03-08. `{{cite web}}`:  (עזרה)
9. ↑  סטפנו פסאנו (7 בינואר 2022). "Watch: 'Birds Aren't Real' founder 'pukes' during live TV interview". *אינדיפנדנט*. נבדק ב-2024-03-08. `{{cite news}}`:  (עזרה)
10. ↑  "The Truth Behind 'Birds Aren't Real'". *Vice*. 10 בינואר 2022. נבדק ב-2024-03-08. `{{cite web}}`:  (עזרה)
11. ↑  "The origins of "Birds Aren't Real"". *CBS*. 1 במאי 2022. נבדק ב-2024-03-08. `{{cite web}}`:  (עזרה)